รัฐบาลไทย-ข่าวทำเนียบรัฐบาล-รมว.พม. ลงพื้นที่ติดตามการขับเคลื่อนการพัฒนาเด็กและเยาวชน พร้อมทั้งพบปะเยี่ยมเยียนประชาชนกลุ่มเป้าหมาย และตรวจเยี่ยมการดำเนินงานหน่วยงานในสังกัดที่ จ.กำแพงเพชร
วันจันทร์ที่ 11 มิถุนายน 2561
รมว.พม. ลงพื้นที่ติดตามการขับเคลื่อนการพัฒนาเด็กและเยาวชน พร้อมทั้งพบปะเยี่ยมเยียนประชาชนกลุ่มเป้าหมาย และตรวจเยี่ยมการดําเนินงานหน่วยงานในสังกัดที่ จ.กําแพงเพชร
รมว.พม. ลงพื้นที่ติดตามการขับเคลื่อนการพัฒนาเด็กและเยาวชน พร้อมทั้งพบปะเยี่ยมเยียนประชาชนกลุ่มเป้าหมาย และตรวจเยี่ยมการดําเนินงานหน่วยงานในสังกัดที่ จ.กําแพงเพชร
วันนี้ (11 มิ.ย. 61) เวลา 10.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหารกระทรวง พม. ลงพื้นที่ติดตามสถานการณ์เด็กและเยาวชน การขับเคลื่อนการพัฒนาเด็กและเยาวชน การดําเนินงานของสภาเด็กและเยาวชน จังหวัดกําแพงเพชร พร้อมทั้งพบปะเยี่ยมเยียนประชาชนกลุ่มเป้าหมาย จํานวน 500 คน และชมนิทรรศการผลิตภัณฑ์สินค้าหน่วยงาน ภาคีเครือข่ายต่างๆ ณ อาคารอเนกประสงค์ เทศบาลเมืองกําแพงเพชร จังหวัดกําแพงเพชร จากนั้นได้เดินทางไปตรวจเยี่ยมการดําเนินงานหน่วยงานในสังกัดกระทรวง พม. ได้แก่ ศูนย์วัฒนธรรมชาวไทยภูเขา และศูนย์พัฒนาราษฎรบนพื้นที่สูงจังหวัดกําแพงเพชร นอกจากนี้ ยังได้รับฟังรายงานสถานการณ์ทางสังคมและรายงานการดําเนินงานของหน่วยงานในสังกัดกระทรวง พม. ในพื้นที่ และมอบแนวทางการขับเคลื่อนงานให้กับทีม พม. (One Home) จังหวัดกําแพงเพชร และพิจิตร
​รัฐบาล โดยกระทรวงการพัฒนาสังคมและความมั่นคงของมนุษย์ (พม.) มีภารกิจในการดําเนินงานด้านสังคมตามนโยบายรัฐบาล "ลดความเหลื่อมล้ําทางสังคม และการสร้างโอกาสเข้าถึงบริการของรัฐ” เพื่อให้ประชาชนมีคุณภาพชีวิตที่ดี มีความเป็นอยู่ที่ดีขึ้น โดยไม่ทิ้งใครไว้ข้างหลัง ซึ่งที่ผ่านมากระทรวง พม. ได้ทํางานอย่างเต็มที่ เพื่อตอบโจทย์ความต้องการของประชาชน ให้เข้าถึงสิทธิและรับบริการของรัฐ โดยพัฒนาการทํางานให้สะดวกและรวดเร็วขึ้น ซึ่งได้ขับเคลื่อนงานด้วยการบูรณาการความร่วมมือกับทุกภาคส่วน และมีเครือข่ายด้านสังคมเป็นกลไกสําคัญในการช่วยเหลือดูแลประชาชนกลุ่มเป้าหมายในพื้นที่ที่อยู่ในความดูแลของกระทรวง พม. ได้แก่ กลุ่มเด็ก สตรี คนพิการ ผู้สูงอายุ คนไร้ที่พึ่ง คนขอทาน และผู้อยู่ในสภาวะยากลําบาก สําหรับการดําเนินงานในส่วนการช่วยเหลือ สงเคราะห์กลุ่มเป้าหมายในพื้นที่โดยการจ่ายเงินอุดหนุนนั้น ขณะนี้ กระทรวง พม. ได้มีการสร้างความร่วมมือกับธนาคารกรุงไทย และกรมบัญชีกลาง จัดทําระบบการจ่ายเงินอุดหนุนแบบ E-payment ผ่านระบบ Krungthai Corporate Online ซึ่งจะลดการจ่ายเป็นเงินสด เพื่ออํานวยความสะดวก รวดเร็ว ถูกต้อง และโปร่งใส ให้กับประชาชนมากขึ้น และขอให้ประชาชนไว้วางใจและเชื่อมั่นในการดําเนินงานของกระทรวง พม. ที่พร้อมขับเคลื่อนงานอย่างเต็มที่เพื่อประโยชน์สูงสุดของประชาชนทุกกลุ่มเป้าหมาย
การลงพื้นที่ในวันนี้ เป็นการพบปะเยี่ยมเยียนประชาชนกลุ่มเป้าหมาย และติดตามการดําเนินงานพร้อมทั้งมอบแนวทางการปฏิบัติงานในระดับพื้นที่ รวมทั้งเป็นการสร้างขวัญกําลังใจให้กับข้าราชการ เจ้าหน้าที่ผู้ปฏิบัติงานหน่วยงานในสังกัดกระทรวง พม. ในพื้นที่จังหวัดจังหวัดกําแพงเพชร และพิจิตร ทั้งนี้ ได้รับทราบถึงสถานการณ์เด็กและเยาวชนจังหวัดกําแพงเพชร ประจําปี 2560 พบว่ามีประชากรเด็กและเยาวชน จํานวน 224,733 คน ในจํานวนนี้มีเด็กพิการ 1,345 คน เด็กและเยาวชนประสบปัญหาทางสังคม 278 คน มีเด็กและเยาวชนกระทําความผิดในคดีอาญา จํานวน 234 คน การตั้งครรภ์ในวัยรุ่น มีหญิงตั้งครรภ์อายุต่ํากว่า 20 ปี จํานวน 468 คน มีหญิงตั้งครรภ์ซ้ําอายุต่ํากว่า 20 ปี จํานวน 81 คน มีหญิงอายุต่ํากว่า 20 ปี ที่ได้รับการคุมกําเนิดด้วยวิธีสมัยใหม่ จํานวน 217 คน และมีเด็กที่ลงทะเบียนตามโครงการเงินอุดหนุนเพื่อการเลี้ยงดูเด็กแรกเกิด จํานวน 5,034 คน ส่วนการขับเคลื่อนการพัฒนาเด็กและเยาวชนจังหวัดกําแพงเพชร มีศูนย์พัฒนาเด็กเล็ก จํานวน 214 แห่ง และมีการดําเนินโครงการกิจกรรมด้านการพัฒนาเด็กและเยาวชน อาทิ โครงการป้องกันและแก้ไขปัญหาการตั้งครรภ์ในวัยรุ่น DJ TEEN โครงการสนับสนุนแกนนําสภาเด็กและเยาวชนร่วมต่อต้านการค้ามนุษย์จังหวัด และโครงการเยาวชนรู้เท่าทัน ไม่เล่นพนันบอล 2018 เป็นต้น
​ศูนย์พัฒนาราษฎรบนพื้นที่สูงจังหวัดกําแพงเพชร เป็นหน่วยงานในสังกัดกรมพัฒนาสังคมและสวัสดิการ (พส.) มีภารกิจในการรับผิดชอบดูแลราษฎรบนพื้นที่สูงในพื้นที่จังหวัดกําแพงเพชร ซึ่งมีจํานวนทั้งสิ้น 11,570 คน ประกอบด้วย 6 ชนเผ่า ได้แก่ เมี่ยน กะเหรี่ยง ลาหู่ ม้ง ลัวะ และลีซู โดยศูนย์ฯ มีบทบาทหน้าที่ในการส่งเสริมศักยภาพและคุณภาพชีวิตของราษฎรบนพื้นที่สูง ตลอดจนดูแลเรื่องสิทธิสวัสดิการของราษฎรบนพื้นที่สูง ให้สามารถเข้าถึงบริการของภาครัฐ เป็นแหล่งถ่ายทอดองค์ความรู้ทางภูมิสังคม นอกจากนี้ยังมีการรวบรวมวัตถุโบราณของชนเผ่าต่างๆมาจัดแสดง และจัดตั้งเป็น "ศูนย์วัฒนธรรมชาวไทยภูเขา” แหล่งท่องเที่ยวเชิงภูมิวัฒนธรรมแห่งใหม่ของจังหวัดกําแพงเพชร ซึ่งภายในประกอบด้วย พื้นที่จัดแสดงนิทรรศการห้องอาภรณ์ชนเผ่า นิทรรศการห้องวัตถุศิลป์ห้องจําหน่ายสินค้าและผลิตภัณฑ์ เป็นต้น
สําหรับการมอบแนวทางการขับเคลื่อนงานให้กับทีม พม. (One Home) จังหวัดกําแพงเพชร และพิจิตรนั้น ได้เน้นย้ําการบูรณาการในพื้นที่ เพื่อช่วยเหลือประสานส่งต่อกลุ่มเป้าหมาย โดยต้องมีความเข้มแข็งในการเป็นศูนย์กลางกําหนดนโยบาย One Home หรือ Model การทํางานในพื้นที่อย่างเชื่อมโยงกับภาคส่วนต่างๆ พร้อมทั้งจัดทําแผนพัฒนาภาคในการเชื่อมโยงประสานหน่วยงานในพื้นที่ เน้นการประสานงานอย่างรวดเร็ว ลดขั้นตอนโดยใช้ประโยชน์จากเทคโนโลยีการสื่อสาร และให้ศูนย์ช่วยเหลือสังคม 1300 เป็นช่องทางให้ประชาชนผู้ประสบปัญหาสังคม เข้าถึงการให้บริการสวัสดิการของภาครัฐ โดยเน้นการทํางานทั้งเชิงรุกและเชิงรับ สามารถเข้าถึงผู้ประสบปัญหาในภาวะวิกฤตได้อย่างรวดเร็ว ไม่ซ้ําซ้อน พัฒนาและยกระดับการประสานส่งต่อหน่วยงานภายในกระทรวงอย่างมีประสิทธิภาพ เพื่อตอบสนองต่อความต้องการและสภาพปัญหาของกลุ่มเป้าหมาย มีการบูรณาการการทํางานกับทุกภาคส่วน ตามนโยบายประชารัฐ รวมทั้งมีการใช้ข้อมูล Social map และฐานข้อมูลอื่นๆ ให้เกิดประโยชน์ด้วยการใช้เทคโนโลยีในการจะพัฒนา และยกระดับการดําเนินงานที่มีประสิทธิภาพ ทั้งนี้ ขอเป็นกําลังใจให้เจ้าหน้าที่ผู้ปฏิบัติงานทุกคน และให้ดําเนินงานร่วมกับทุกภาคส่วนอย่างเต็มความสามารถ ด้วยความซื่อสัตย์สุจริต โดยคํานึงถึงประโยชน์ของประชาชนและประเทศชาติเป็นสําคัญ